Cynthia Mamle Morrison

**Cynthia Mamle Morrison** (dem born am on 17 January 1964) be Ghanaian politician den member for de New Patriotic Party. Rydee she be de member of parliament for Agona West Constituency. On 9 August 2018, dem appoint am Minister designate for Gender, Children and Social Protection by Presido Nana Akufo-Addo. She be formally de Minister for Gender, Children and Social Protection.

## Early life den education
Cynthia Morrison dem born am for 17 January 1964 insyd Elmina wey dey de Central Region. She get ein Teacher Training Certificate for Maria Montessori Training School insyd 1992 den insyd Hepziba Montessori. She san get certificates insyd catering from Flair Catering.

## Career
Na she be de executive director den Manager for ein own company. Na she san be Proprietress give Maryland Montessori insyd Dansoman. She be de former Minister for Gender, Children and Social Protection.

## Philanthropy
Cynthia Morrison go donate items wey dey include wheel chairs, walking coaches give de blind den crutches as part of ein 52nd birthday celebration.

## Politics
Morrison be member of de New Patriotic Party. Rydee she be de Member of Parliament give Agona West Constituency insyd de Central Region.

### 2016 elections
She win ein seat during de 2016 Ghanaian general elections. Two oda candidates be Charles Obeng-Inkoom for National Democratic Congress den Evans Idan Coffie for Convention People's Party san contest insyd de 2016 by-election for de Agona West constituency wey dem do am insyd 2016. Cynthia win de election by obtaining 32,770 votes out of de 56,878 cast, wey edey rep 58.03 percent of total valid votes.

### 2020 elections
She contest de 2020 Ghanaian general election as de parliamentary candidate for de New Patriotic Party den dem elect am for de second four-year term. She poll 30,513 out of total of 59,193 valid votes cast as against Paul Ofori-Amoah who rep de opposition National Democratic Congress wey he get 27,673 votes, den Independent candidate Ishmael Kofi Tekyi Turkson get 1,007 votes.

### Committees
She be de Chairperson for de Government Assurance Committee den she san be de Chairperson for de Communications Committee.

### Ministerial Appopintment
For 2018 insyde, Ghana ein president for dat time , Nana Akufo-Addo, appoint am  her make she be Minister for de Gender, Children, plus Social Protection side. Later dem confirm am, so she chop that position till January 2021.

## Independent Candidacy
For April 2024 insyde, Cynthia lose de primary election for Agona West Constituency give Chris Arthur. Even though court say make she no do am,  she talk say she go run for Agona West seat as independent person, meaning she don leave NPP. Dem talk say for October 2024, as she say she go stand as independent, some media people talk say she don change her mind, sake of picture wey she take with NPP big man for parliament, Alexander Afenyo-Markin, go viral. But she come out say she dey stand as independent still.

### Attack
De ting happen as Cynthia Morrison ein supporters dey come back from campaign launch for Otinkorang dey go Agona Swedru. Dem fire shot for insyde crowd, e cause serious panic make people scatter scatter, dem wound one person with bullet, plus some other people chop small injuries for de wahala insyde.

## Personal life
She marry plus Herbert Morrison wey dem get seven kiddies. She be Christian.

## References